LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2007 M. LAPKRIČIO 28 D. ĮSAKYMO NR. 3D-521 „DĖL ŽEMĖS ŪKIO VALDOS EKONOMINIO DYDŽIO, IŠREIKŠTO EUROPINIO DYDŽIO VIENETAIS, SKAIČIAVIMO METODIKOS PATVIRTINIMO“ PAKEITIMO

2009 m. sausio 27 d. Nr. 3D-39

Vilnius

Pakeičiu Lietuvos Respublikos žemės ūkio ministro 2007 m. lapkričio 28 d. įsakymą Nr. 3D-521 „Dėl Žemės ūkio valdos ekonominio dydžio, išreikšto europinio dydžio vienetais, skaičiavimo metodikos patvirtinimo“ (Žin., 2007, Nr. 126-5141; 2008, Nr. 127-4861) ir išdėstau jį nauja redakcija:

„LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO VALDŲ, ŪKININKŲ ŪKIŲ IR ŪKINIUS GYVŪNUS ĮREGISTRAVUSIŲ SUBJEKTŲ ŪKIŲ, KURIE NEĮREGISTRUOTI ŽEMĖS ŪKIO IR KAIMO VERSLO AR ŪKININKŲ ŪKIŲ REGISTRUOSE, EKONOMINIO DYDŽIO, IŠREIKŠTO EUROPINIO DYDŽIO VIENETAIS, SKAIČIAVIMO METODIKOS PATVIRTINIMO

Siekiant tinkamai įgyvendinti Lietuvos kaimo plėtros 2007–2013 metų programos priemones „Žemės ūkio valdų modernizavimas“ ir „Pusiau natūrinis ūkininkavimas“ ir sudaryti sąlygas administruoti mokesčius, kuriais apmokestinami žemės ūkio veiklą vykdantys subjektai,

tvirtinu Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose, ekonominio dydžio, išreikšto europinio dydžio vienetais, skaičiavimo metodiką (pridedama).“

ŽEMĖS ŪKIO MINISTRAS	KAZYS STARKEVIČIUS

PATVIRTINTA

Lietuvos Respublikos žemės ūkio

ministro 2007 m. lapkričio 28 d.

įsakymu Nr. 3D-521 (Lietuvos

Respublikos žemės ūkio ministro

2009 m. sausio 27 d,

įsakymo Nr. 3D-39 redakcija)

ŽEMĖS ŪKIO VALDŲ, ŪKININKŲ ŪKIŲ IR ŪKINIUS GYVŪNUS ĮREGISTRAVUSIŲ SUBJEKTŲ ŪKIŲ, KURIE NE ĮREGISTRUOTI ŽEMĖS ŪKIO IR KAIMO VERSLO AR ŪKININKŲ ŪKIŲ REGISTRUOSE, EKONOMINIO DYDŽIO, IŠREIKŠTO EUROPINIO DYDŽIO VIENETAIS, SKAIČIAVIMO METODIKA

I. BENDROSIOS NUOSTATOS

1. Žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose, ekonominio dydžio, išreikšto europinio dydžio vienetais, skaičiavimo metodika (toliau – Metodika) reglamentuoja žemės ūkio valdų, ūkininkų ūkių ir ūkinius gyvūnus įregistravusių subjektų ūkių, kurie neįregistruoti Žemės ūkio ir kaimo verslo ar Ūkininkų ūkių registruose (toliau – valda (ūkis), ekonominio dydžio nustatymo europinio dydžio vienetais tvarką.

2. Valdos (ūkio) ekonominio dydžio skaičiavimai atliekami remiantis 1985 metų birželio 7 d. Europos Komisijos sprendimo 85/377/EEB, nustatančio Bendrijos žemės ūkio valdų tipologiją (OL 2004 m. specialusis leidimas, 3 skyrius, 6 tomas, p. 198), su paskutiniais pakeitimais, padarytais 2003 m. gegužės 16 d. Europos Komisijos sprendimu 2003/369/EB (OL 2004 m. specialusis leidimas, 3 skyrius, 38 tomas, p. 564), nuostatomis.

3. Šioje metodikoje vartojamos sąvokos:

Standartinis gamybinis pelnas (toliau – SGP) – skirtumas tarp produkcijos vertės, gautos per metus iš vieno pasėlių hektaro ar gyvulio (pridėjus tiesiogines išmokas ir kompensacines išmokas mažiau palankioms vietovėms), ir produkcijai pagaminti reikalingų tiesiogiai su gamyba susijusių specifinių išlaidų (numatytų sprendime 85/377/EEB): pirktų ir ūkyje pagamintų sėklų ir sodinukų, trąšų, pašarų, taip pat augalų apsaugos priemonių, vaistų, veterinarinių paslaugų, gyvulių sėklinimo, augalų ir gyvulių draudimo ir kitų išlaidų (dirvos analizės, pieno testų, produkcijos pakavimo, saugojimo ir kt.).

Europinio dydžio vienetas (toliau – EDV) – valdos (ūkio) ekonominio dydžio matavimo vienetas Europos Sąjungoje. Europos Komisija yra nustačiusi (1990 m. sausio 16 d. Europos Komisijos sprendimas 90/36/EEB, nustatantis agroekonominės tendencijos koeficientą, naudojamą Bendrijos ūkių tipologijoje europiniam dydžio vienetui apibrėžti (OL 2004 m. specialusis leidimas, 3 skyrius, 10 tomas, p. 15), kad 1 EDV lygus 1200 eurų, tačiau dėl infliacijos ir kitų makroekonominių rodiklių, lemiančių žemės ūkio ekonomines tendencijas, jo dydis gali būti keičiamas.

II. INFORMACIJOS ŠALTINIAI VALDOS (ŪKIO) EKONOMINIAM DYDŽIUI NUSTATYTI

4. Valdų (ūkių) duomenys apie deklaruotas žemės ūkio naudmenas ir laikomus ūkinius gyvūnus gaunami iš VĮ Žemės ūkio informacijos ir kaimo verslo centro valdomų registrų ir šios metodikos 15 ir 16 punktuose nurodytų informacinių sistemų.

5. EDV dydis nustatomas sprendimu 85/377/EEB. Jo koregavimo koeficientas pateiktas sprendime 90/36/EEB.

6. Produkcijos rūšių standartinis gamybinis pelnas pateikiamas šios metodikos 1 priede.

7. Paslaugų žemės ūkiui pardavimo pajamų normatyvas apskaičiuojamas atsižvelgiant į Ūkių apskaitos duomenų tinklo tyrimo rezultatų duomenis.

III. VALDOS (ŪKIO) EKONOMINIO DYDŽIO, IŠREIKŠTO EDV, APSKAIČIAVIMAS

8. Valdos (ūkio) bendrasis SGP apskaičiuojamas dauginant valdos (ūkio) atitinkamos produkcijos rūšies SGP iš auginamų augalų pasėlių plotų ir kiekvienos rūšies ūkinių gyvūnų vidutinio metinio skaičiaus. Sandaugas susumavus gaunamas valdos (ūkio) bendrasis SGP litais:

),

čia:

BSGP – bendrasis SGP,

– i-osios rūšies auginamų augalų pasėlių plotas, ha;

– j-osios rūšies ūkinių gyvūnų vidutinis skaičius už atitinkamą laikotarpį, vnt.;

– i-osios rūšies auginamų augalų produkcijos SGP, litais;

– j-osios rūšies ūkinių gyvūnų produkcijos SGP, litais;

9. Nustatant valdos (ūkio) ekonominį dydį, išreikštą EDV, valdos (ūkio) bendrasis SGP litais dalijamas iš EDV (1200 EUR), išreikšto litais pagal Lietuvos banko nustatytą lito ir euro santykį.

10. Jei valdoje (ūkyje) auginami žolėdžiai ūkiniai gyvuliai, pašarinių augalų (žolės, pašariniai šakniavaisiai, silosiniai kukurūzai ir kiti pašariniai augalai) SGP neskaičiuojamas.

11. Ūkinius gyvūnus įregistravusių subjektų ūkių, neįregistruotų Žemės ūkio ir kaimo verslo ar Ūkininkų ūkių registruose, ekonominio dydžio skaičiavimuose laikoma, kad ūkyje auginami tik pašariniai augalai, kuriems SGP neskaičiuojamas.

12. Paršelių SGP skaičiuojamas tik tuo atveju, jei valdoje (ūkyje) nelaikomos paršavedės.

13. Paslaugas žemės ūkiui teikiančių ir žemės ūkio veiklą vykdančių subjektų, kurių gaminamai produkcijai (auginamam biologiniam turtui) nenustatytas SGP (sliekai, sraigės ir kt.), valdos (ūkio) ekonominis dydis, išreikštas EDV, apskaičiuojamas taikant normatyvą, t y. 1 valdos (ūkio) ekonominį dydį, išreikštą EDV, atitinkantis ūkis prilyginamas 7 500 Lt remiamų paslaugų žemės ūkiui arba žemės ūkio produkcijos, kuriai nenustatytas SGP, metinių pardavimo pajamų sumai.

14. Valdos (ūkio) ekonominis dydis, išreikštas EDV, per metus skaičiuojamas du kartus:

– už laikotarpį, prasidedantį praėjusiųjų metų liepos 1 d. ir pasibaigiantį einamųjų metų birželio 30 d, (rodiklio reikšmė skelbiama einamųjų metų liepos 20 d.):

– už laikotarpį, prasidedantį sausio 1 d. ir pasibaigiantį gruodžio 31 d. (rodiklio reikšmė skelbiama kitų metų sausio 30 d.).

15. Auginamų augalų pasėlių plotų duomenys imami iš Nacionalinės mokėjimo agentūros prie Žemės ūkio ministerijos supaprastintų tiesioginių išmokų informacinės sistemos (STIS) duomenų bazės, kurioje užfiksuoti deklaruoti pasėlių plotai ir augalų rūšys kiekvienų metų atitinkamai sausio 1 dieną arba liepos 1 dieną.

16. Ūkinių gyvūnų vidutinis skaičius už atitinkamą laikotarpį apskaičiuojamas remiantis Ūkinių gyvūnų registro duomenų bazių duomenimis. Apskaičiuojant vidutinį ūkinių gyvūnų skaičių už atitinkamą laikotarpį, imami to laikotarpio kiekvieno mėnesio paskutinę dieną šiame registre fiksuoti duomenys.

IV. INSTITUCIJOS, ATSAKINGOS UŽ VALDOS (ŪKIO) EKONOMINIO DYDŽIO, IŠREIKŠTO EDV, NUSTATYMĄ

17. Už Lietuvoje auginamų augalų ir ūkinių gyvūnų SGP apskaičiavimą ir paslaugų žemės ūkiui pardavimo pajamų normatyvo nustatymą atsakingas Lietuvos agrarinės ekonomikos institutas.

18. Už valdos (ūkio), kurioje vykdoma žemės ūkio veikla ir gaminamai produkcijai nustatytas SGP, ekonominio dydžio, išreikšto EDV, nustatymą ir pateikimą valdų (ūkių) valdytojams atsakingas VĮ Žemės ūkio informacijos ir kaimo verslo centras.

19. Valdoje (ūkyje), kurioje vykdomas tik remiamų paslaugų žemės ūkiui teikimas arba vykdoma žemės ūkio veikla, kurios produkcijai SGP nenustatytas, ekonominį valdos (ūkio) dydį (EDV) pagal nustatytą pardavimo pajamų normatyvą nustato Nacionalinė mokėjimo agentūra prie Žemės ūkio ministerijos, remdamasi subjekto pateiktais ataskaitinių metų finansinės atskaitomybės duomenimis. Naujai įsteigtų kooperatinių bendrovių (kooperatyvų) valdos ekonominis dydis taikant paslaugų žemės ūkiui pardavimo pajamų normatyvą nustatomas remiantis subjekto pateiktais prognozuojamos veiklos antrųjų ir vėlesnių metų po investicijų įvykdymo prognozinės finansinės atskaitomybės duomenimis.

V. BAIGIAMOSIOS NUOSTATOS

20. Valdos ar ūkio valdytojas, nesutinkantis su valdos (ūkio) ekonominio dydžio, išreikšto EDV, nustatymo rezultatais, gali kreiptis į VĮ Žemės ūkio informacijos ir kaimo verslo centrą ir patikslinti savo valdos (ūkio) duomenis arba skųsti atitinkamos institucijos veiksmus (neveikimą) teisės aktų nustatyta tvarka,

21. Valdos (ūkio) ekonominio dydžio, išreikšto EDV, apskaičiavimo pavyzdys pateikiamas 2 priede.

_________________

Žemės ūkio valdų, ūkininkų ūkių ir

ūkinius gyvūnus įregistravusių subjektų

ūkių, kurie neįregistruoti Žemės ūkio ir

kaimo verslo ar Ūkininkų ūkių

registruose, ekonominio dydžio, išreikšto

europinio dydžio vienetais, skaičiavimo

metodikos

1 priedas

ŽEMĖS ŪKIO PRODUKCIJOS RŪŠIŲ SGP

Pavadinimas	Matavimo vienetas	Reikšmė, Lt
Kviečiai	ha	939
Rugiai	ha	552
Miežiai	ha	739
Avižos	ha	498
Kukurūzai grūdams	ha	810
Kiti grūdiniai augalai	ha	561
Ankštiniai javai	ha	760
Bulvės	ha	2641
Cukriniai runkeliai	ha	4355
Pašariniai šakniavaisiai	ha	1208
Lauko daržovės, braškės	ha	4532
Uždaro grunto daržovės, braškės	ha	82084
Lauko gėlės	ha	4532
Šiltnaminės gėlės	ha	82084
Vienmetės ir daugiametės žolės (mažiau kaip 5 metų)	ha	168
Kukurūzai žaliajam pašarui	ha	669
Kiti pašariniai augalai	ha	364
Sėklos ir sodinukai	ha	1327
Kiti augalai	ha	684
Pūdymai	ha	84
Rapsai	ha	1151
Kiti aliejiniai augalai	ha	1151
Linai	ha	1182
Aromatiniai, medicininiai augalai	ha	2001
Kiti pramoniniai augalai	ha	2001
Kultūrinės pievos (daugiau kaip 5 metų)	ha	106
Natūralios pievos ir ganyklos	ha	39
Vaisiai ir uogos	ha	3548
Medelynai	ha	30917
Kiti daugiamečiai augalai	ha	100
Arkliai	vnt.	1
Galvijai <1 m.	vnt.	198
Buliai 1-<2 m.	vnt.	589
Telyčios 1-<2 m.	vnt.	93
Buliai >=2 m.	vnt.	487
Telyčios >=2 m.	vnt.	132
Melžiamos karvės (pieninių veislių)	vnt.	1506
Kitos karvės (mėsinių ir mėsinių mišrūnų veislių)	vnt.	517
Ėriavedės	vnt.	93
Kitos avys (avinai, avys)	vnt.	30
Ožkos vedeklės	vnt.	239
Kitos ožkos (ožiai, ožkos)	vnt.	85
Paršeliai iki 2 mėn.	vnt.	52
Paršavedės	vnt.	585
Kitos kiaulės (kuiliai, kiaulės nuo 2 iki 8 mėn., kiaulės daugiau kaip 8 mėn.)	vnt.	234
Mėsiniai viščiukai (broileriai)	vnt.	2,05
Vištos dedeklės	vnt.	3,11
Kiti paukščiai (žąsys, antys, kalakutai, putpelės, stručiai, kurapkos, fazanai, balandžiai, povai)	vnt.	12,00
Triušiai	vnt.	26
Bičių šeimos	vnt.	90
Elniai	vnt.	1489
Danieliai	vnt.	388
Šinšilai	vnt.	78
Audinės	vnt.	51
Stumbrai	vnt.	862
Muflonai	vnt.	341
Lapės	vnt.	80

_________________

Žemės ūkio valdų, ūkininkų ūkių ir

ūkinius gyvūnus įregistravusių subjektų

ūkių, kurie neįregistruoti Žemės ūkio ir

kaimo verslo ar Ūkininkų ūkių

registruose, ekonominio dydžio, išreikšto

europinio dydžio vienetais, skaičiavimo

metodikos

2 priedas

VALDOS (ŪKIO) EKONOMINIO DYDŽIO, IŠREIKŠTO EDV, APSKAIČIAVIMO PAVYZDYS

Produkcijos rūšys	Augalai, ha, gyvuliai, vnt.	Standartinis gamybinis pelnas (SGP) Lt/ha; Lt/gyvuliui	Iš viso SGP Lt/ha; Lt/gyvuliui (2x3)
1	2	3	4
Kviečiai	5	939	4695
Miežiai	3	739	2217
Bulvės	0,5	2641	1320,5
Natūralios pievos ir ganyklos	3	39	x
Daugiametės žolės	9	106	x
Melžiamos karvės	7	1506	10542
Veršeliai iki 1 metų	3	198	594
Bulius 1-<2 m.	1	589	589
Telyčia 1-<2 m.	1	93	93
Bendrasis SGP	X	20051
EDV*	4,8

*Apskaičiuojama bendrąjį SGP (20051) dalijant iš nustatyto EDV (1200), išreikšto litais (4143,36).

_________________